Ent ärgu nüüd keegi arvaku, nagu oleks selle nentimine suur s ü ü d i s t u s vastu Noor-Eesti ja ta isegi niipalju materdet estetistlikku-individualismi ja selle tippu Siurus! Esiteks ei puutu süüdistus elutunde sisu vastu ju üldse kunstnikku, kujutajat, kes ju ikka on ü l e oma ainest (nagu Reed Morngi ei ole Ellu Romeldi).  Ja ka see elutunne ise, kuivõrra see siiski veel oli jõuline tollal, võib olla paratamatugi? Süüdi (või miks öelda sedagi sõna? pigem lihtsalt põhjus) on kogu see elutunde vool, tahethävitava materialismi, determinismi ja solipsismi ilmavaade, mis paratamatult viib enesepõletusele. Eetilise tahte nõuet mõnitades moralismina jne., ta nii varem või hiljem hävitab ka tõeliselt selle elu kooshoidva jõu. Seda mitte uskudes, jõuetust uskudes, saabki ta jõuetuks.